LAOAG CITY – Sumay-sayaaten ti sitwasyon ni Sanguniang panlalawigan Member Ria Fariñas, anak ni Ilocos Norte 1st district Congressman Rodolfo Fariñas, maysa kadagiti nasugatan kalpasan a nag-wild ti maysa a lugan iti mismo a sangwanan ti mismo a simbaan idiay Batac City.
Naammuan a naikkan ti tubo iti bakrang ti ubing a Fariñas tapnu maikkat ti dara ken angin manipud iti bagi ti biktima
Segun ti impormasyun, addan iti stable ti sitwasyon ni Fariñas.
Iti nasao nga insidente, umabot ti 13 dagiti nasugatan kalpasan a dinarosdos ti lugan iti grupo dagiti tattao a makipamonpon sakbay a naidungpar iti gate ti simbaan
Malaksid kenni Fariñas, dagiti dadduma pay a nasugatan ket da Jenina Fariñas, manugang ni Congressman Fariñas; ABC President Johan Jack Nalupta iti Batac City; Victor Torres; Myrna Mata; Charmaigne Lagmay; Janet Gabriel; Rodolfo Guittap; Estowa Franco; Tumuza Domingo, Brenda Urbi; Rosario Lagmay ken Rubio Ludivina.
Adu pay a lugan ti nadungpar ti nag-wild a lugan a pakaibilang ti lugan ni Batac City Asst. Prosecutor Atty. Valentin Pascua.
KUna ni PNP Provincial Director S/Supt Antoniop Mendoza Jr nga addan iti kustudyar da ti driver ti nag-wild a lugan a ni Eric Marzan, driver ti anak ti naiponpon a ni dati a congressman ken dati a bise gobernador Mariano Nalupta Jr..
Iti agdama ket agtultuloy ti iyus-uswat nga imbestigasyon dagiti otoridad iti nasao nga insidente.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn